craciuncg/RoMedQA_v2 huggingface dataset:
Referitor la structura laringelui este adevărat că:
1. cartilajul tiroid se fixează de osul hioid
2. epiglota se fixează de cartilajul tiroid
3. corzile vocale sunt poziționate în plan frontal
4. cartilajul cricoid este mai pronunțat la bărbați decât la femei
5. niciun răspuns corect
Răspuns corect: 12
Privitor la ciclul cardiac este corect să se afirme:
1. durata sa este invers proporțională cu frecvența cardiacă
2. asincronismul dintre sistola atrială și cea ventriculară este dat de întârzierea propagării stimulului la nivelul nodulului atrio-ventricular
3. sistola atrială o precede cu 0,10 secunde pe cea a ventriculilor
4. sistola ventriculară se suprapune cu începutul diastolei atriale
5. niciun răspuns corect
Răspuns corect: 1234
La polul bazal al celulelor gustative sosesc terminații nervoase ale nervilor:
1. accesori
2. glosofaringieni
3. faciali
4. trohleari
5. vagi
Răspuns corect: 235
Referitor la dinamica filtrării prin membrana glomerulară sunt adevărate afirmațiile:
1. presiunea din capilarele glomerulare este de 18 mmHg
2. presiunea din capsula Bowman, în exteriorul capilarelor, se opune filtrării
3. proteinele din capsula Bowman determină o presiune coloid-osmotică de 32 mmHg
4. proteinele plasmatice din capilare determină o presiune coloid-osmotică, care se opune filtrării
5. niciun răspuns corect
Răspuns corect: 24
Un pacient se prezintă la endocrinolog cu următoarele simptome: deshidratare, ten închis la culoare și o tensiune de 100/50 mmHg:
1. în urma unui proces de feedback negativ, valorile unui hormon adenohipofizar sunt crescute
2. un alt posibil simptom prezent este umflarea feței, cauzată de migrarea proteinelor în spațiul interstițial
3. pacientul prezintă hipertensiune arterială
4. boala este cauzată de hiposecreția unor hormoni steroidieni
5. niciun răspuns corect
Răspuns corect: 14
Edemele:
1. apar dacă nivelul presiunii osmotice este direct proporțional cu cel al presiunii hidrostatice
2. se pot produce în insuficiență renală prin creșterea ratei filtrării glomerulare
3. apar în urma malnutriției datorită numărului scăzut de aminoacizi disponibili pentru sinteza proteinelor plasmatice
4. se pot produce datorită creșterii presiunii hidrostatice în vene
5. niciun răspuns corect
Răspuns corect: 34
După un inspir în repaus, Ștefan face și un inspir forțat, introducând în plămâni un volum total de aer de 3 litri. Volumul lui pulmonar total, incluzând și volumul rezidual de 1 litru, este de 5 litri. În acest caz:
1. volumul curent respirator al lui Ștefan este sigur egal cu 0,5 litri
2. după un expir în repaus, din plămânii lui Ștefan se mai poate expulza 1 litru de aer
3. volumul de aer ce poate fi eliminat din plămânii lui Ștefan prin expir forțat este egal cu 3 litri
4. volumul maxim de aer ce poate fi schimbat la nivel pulmonar reprezintă 80% din volumul pulmonar total al lui Ștefan
5. niciun răspuns corect
Răspuns corect: 24
Stratul reticular al dermului:
1. conține receptori pentru durere și presiune
2. reprezintă stratul superficial
3. reprezintă stratul profund
4. conține glande sebacee și corpusculi Meissner
5. niciun răspuns corect
Răspuns corect: 13
Când scărița în fereastra ovală se mișcă spre urechea internă:
1. fereastra rotundă se bombează
2. endolimfa curge prin ampulă
3. perilimfa se mișcă prin helicotremă spre scala tympani
4. aerul trece prin trompa lui Eustachio spre faringe
5. niciun răspuns corect
Răspuns corect: 13
Sângele din venele care pleacă de la plămâni este transportat în:
1. venele subclaviculare
2. trunchiul pulmonar
3. sistemul azygos
4. atriul stâng
5. niciun răspuns corect
Răspuns corect: 34
Coloana vertebrală:
1. prezintă cifoze lombare
2. lordozele au convexitatea orientată spre stânga sau dreapta
3. orificiul vertebral se găsește între corp, pediculi și arcul vertebral
4. prezintă curburi sagitale numite scolioze
5. pediculii vertebrali leagă arcul de corpul vertebral
Răspuns corect: 35
Cristalinul:
1. este învelit de o capsulă elastică numită cristaloidă
2. este localizat în camera anterioară a globului ocular
3. are forma unei lentile biconcave
4. nu conține vase sanguine
5. are o putere de refracție de aproximativ 20 de dioptrii
Răspuns corect: 145
Despre contracții sunt adevărate:
1. secusa este contracția unei singure fibre musculare
2. sumația secuselor se numește tonus muscular
3. ortostatismul (în prezența gravitației) se realizează cu ajutorul tonusului muscular
4. în secusă mușchiul este menținut parțial contractat pentru o perioadă mai lungă de timp
5. niciun răspuns corect
Răspuns corect: 13
Vilozitatea intestinală:
1. conține chiliferul central, care transportă lipidele absorbite spre vena limfatică dreaptă
2. asigură absorbția monozaharidelor sub formă de chilomicroni
3. prezintă capilare ce transportă produșii de digestie ai proteinelor, glucidelor și ai acizilor nucleici spre vena portă
4. este formată dintr-o prelungire a mucoasei, participând la creșterea suprafeței intestinale
5. la nivelul submucoasei conține glande Brunner ce secretă mucus alcalin
Răspuns corect: 34
Planul care trece prin mijlocul antebrațului aflat în poziție anatomică, paralel cu axul lung al acestuia poate fi:
1. parasagital
2. mediosagital
3. coronal
4. median
5. niciun răspuns corect
Răspuns corect: 13
Activitatea contractilă este influențată de hormoni secretați de:
1. pancreas
2. medulosuprarenală
3. epifiză
4. tiroidă
5. mucoasa duodenală
Răspuns corect: 1245
Următoarele asocieri sunt adevărate:
1. ovogonie - celulă aflată în profaza I a mitozei
2. ovocit secundar - celule germinale primitive
3. ovul - celulă aflată în metafaza II a meiozei
4. ovocit primar - celulă cu 23 de perechi de cromozomi
5. niciun răspuns corect
Răspuns corect: 34
Referitor la funcțiile oaselor se poate afirma:
1. au rol în metabolismul fosfocalcic, fiind principalul depozit de substanțe organice
2. provin din țesut cartilaginos sau conjunctivo-fibros al embrionului, transformat în schelet osos al adultului
3. au rol în imunitate, prin conținutul de măduvă roșie, cu celule hematoformatoare, primordiale
4. pot reține numeroase substanțe toxice, eliminate apoi treptat pe cale renală
5. au rol de pârghii, care împreună cu mușchii somatici asigură susținerea corpului, mișcările lui sau ale unor segmente și locomoția
Răspuns corect: 345
Filtrarea glomerulară:
1. prezintă un debit de aproximativ 420ml/100 g țesut/minut
2. produce un lichid care are aproape aceeași compoziție ca și lichidul care filtrează în interstiții la capătul arterial al capilarelor
3. reprezintă principala modalitate de curățire a plasmei de cataboliții azotați neutilizabili
4. se produce la nivelul ansei Henle lungi a nefronilor juxtamedulari
5. este determinată de presiunea din capilarele glomerulare, cu valori medii de 60 mmHg
Răspuns corect: 235
În cazul unei persoane care își ține voluntar respirația o perioadă îndelungată, este adevărat că:
1. crește aciditatea lichidului cefalorahidian
2. scade fluxul oxigenului din alveole spre globulele roșii
3. se inhibă chemoreceptorii de la nivelul arcului aortic
4. impulsurile din bulbul rahidian realizează acest control voluntar
5. niciun răspuns corect
Răspuns corect: 12
Vena portă:
1. transportă sânge bogat în oxigen
2. se varsă direct în vena cavă inferioară
3. transportă sânge încărcat cu substanțe nutritive absorbite în intestin
4. se formează din unirea venelor diafragmatice superioare, inferioare și a venei splenice
5. transportă sânge dinspre intestine către ficat
Răspuns corect: 35
Următoarele pot fi funcții ale țesuturilor epiteliale:
1. mediu de schimb pentru nutrienți, gaze și produse reziduale între celule și capilare
2. conducerea impulsurilor electrice
3. excreția produșilor reziduali
4. transportul nutrienților, fluidelor, al mucusului sau al diverselor tipuri de particule
5. niciun răspuns corect
Răspuns corect: 34
În porțiunea groasă a ansei Henle este adevărat că:
1. ionii de sodiu sunt reabsorbiți exclusiv prin transport activ
2. hormonii nu pot influența reabsorbția
3. glucoza poate fi reabsorbită prin transport activ
4. ionii de sodiu pot fi reabsorbiți prin difuziune facilitată
5. niciun răspuns corect
Răspuns corect: 12
Următoarele afirmații sunt adevărate:
1. hormonii tiroidieni cresc rata metabolismului bazal, asemeni hormonului antidiuretic
2. hormonul adrenocorticotrop stimulează procesul de glicogenogeneză hepatică și pigmentarea pielii
3. prostaglandinele sunt secretate și de o serie de glande anexe ale sistemului reproducător masculin
4. TSH-ul stimulează direct creșterea numărului de efectori din vasele sanguine
5. niciun răspuns corect
Răspuns corect: 23
Selectați afirmațiile corecte referitoare la sânge:
1. conține anticorpi anti-A și anti-B la persoanele de grup sanguin AB, donatori universali
2. conține eritrocite a căror producție este reglată de eritropoietină
3. are rol în coagulare prin factorii de coagulare pe care îi conține
4. asigură transportul acizilor grași și al hormonilor prin intermediul albuminelor
5. participă la reacțiile alergice prin intermediul eozinofilelor și al bazofilelor
Răspuns corect: 2345
La nivelul colonului sunt prezente:
1. fibre ale nervului vag cu origine în nucleul ambiguu
2. capilare limfatice, limfa fiind drenată spre cisterna chili și ductul toracic
3. tenii, haustre, apendice epiploice și apendicele vermiform
4. ramuri ale arterelor mezenterice superioară și inferioară
5. în structura glandelor, celule-țintă pentru mineralocorticoizi
Răspuns corect: 245
Face parte din diencefal:
1. talamusul
2. nucleul paraventricular
3. aria lui Broca
4. ventriculul al patrulea
5. niciun răspuns corect
Răspuns corect: 12
Despre mezencefal se poate afirma:
1. vine în contact cu lobul floculonodular al cerebelului
2. conține centrii reflexului pupilar fotomotor
3. se învecinează anterior cu hipotalamusul
4. în structura sa intră al III-lea neuron al căii acustice
5. niciun răspuns corect
Răspuns corect: 234
Apariția potențialului de acțiune presupune:
1. deschiderea canalelor de potasiu
2. apariția unui stimul suficient de puternic, capabil să determine inversarea polarității membranare (micșorarea electronegativității intracelular)
3. apariția unui stimul suficient de puternic, capabil să determine inversarea polarității membranare (creșterea electronegativității intracelular)
4. intrarea ionilor de sodiu în celulă
5. niciun răspuns corect
Răspuns corect: 24
Care hormoni au efect direct asupra țesutului osos?
1. calcitonina
2. melatonina
3. parathormonul
4. vasopresina
5. niciun răspuns corect
Răspuns corect: 13
Selectați afirmațiile corecte referitoare la sistemul nervos:
1. simpaticul și parasimpaticul acționează complementar în reglarea secreției salivare
2. extirparea cerebelului duce la tulburări ale ortostatismului
3. reflexul miotatic este un reflex monosinaptic
4. nervii cranieni III, V, VII, IX, X au în structura lor fibre parasimpatice
5. paleocortexul, inclus în sistemul limbic, conține șase straturi celulare
Răspuns corect: 123
Selectați afirmațiile corecte privind funcțiile gonadei feminine:
1. secretă estrogeni care favorizează activitatea osteoblastelor în sinteza de proteine
2. conține foliculi ovarieni cu două teci celulare, una internă și alta externă
3. formează ciclic foliculi maturi sub influența stimulatoare a FSH-ului
4. secretă estrogeni și progesteron în faza a doua a ciclului ovarian sub acțiunea LH-ului și prolactinei
5. secretă estrogeni cu efect de feedback pozitiv și negativ asupra secreției pituitare a gonadotropinelor
Răspuns corect: 1345
Următoarele procese sunt stimulate de insulină:
1. lipoliza și sinteza enzimelor lipogenetice în țesutul adipos
2. glicoliza aerobă în mușchi, cu formare de ATP
3. transportul de glucoză în țesutul adipos și mușchi
4. captarea aminoacizilor în mușchi și proteoliza hepatică
5. glicogenoliza și gluconeogeneza hepatică
Răspuns corect: 23
Diferitele tipuri de limfocite T intervin în imunitate după cum urmează:
1. limfocitele T4 sunt activate și proliferează sub acțiunea limfokinelor
2. copii ale limfocitelor T, rezultate din selecția clonală, persistă îndelung în organele limfoide
3. limfokinele secretate de limfocitele T citotoxice activează plasmocitele
4. când stimulul antigenic diminuă, limfocitele T8 încetinesc răspunsul imun
5. niciun răspuns corect
Răspuns corect: 24
Alegeți afirmațiile corecte:
1. pragul de excitabilitate, legea „tot sau nimic”, legea inexcitabilității periodice a inimii, reprezintă proprietăți particulare inimii
2. nu se numără printre substanțele anorganice prezente în plasma sanguină, Cl-, HCO3-
3. scoasă din corp, în lipsa influențelor intrinseci nervoase, vegetative și umorale, inima își continuă activitatea
4. nodulul sinoatrial se găsește în peretele atriului drept
5. în cazul persoanelor cu grupa sanguină A, membrana eritrocitului conține aglutinogen A
Răspuns corect: 45
Fasciculele care străbat toate etajele trunchiului cerebral conțin axonii neuronilor:
1. din ganglionii spinali, pentru sensibilitatea epicritică
2. din cordoanele posterioare, pentru sensibilitatea kinestezică
3. de la nucleii mezencefalici ai căilor extrapiramidale
4. corticali, care se încrucișează în bulb sau măduvă
5. niciun răspuns corect
Răspuns corect: 34
Repolarizarea membranei este determinată de:
1. deschiderea canalelor de potasiu
2. închiderea canalelor de sodiu
3. fluxul pasiv de potasiu spre interiorul celulei
4. eliberarea ionilor de calciu din depozitele intracelulare
5. niciun răspuns corect
Răspuns corect: 12
Sunt corecte următoarele afirmații:
1. paleocortexul este inclus în sistemul limbic
2. hipocampul este componentă a sistemului limbic
3. paleocortexul se află în profunzimea emisferelor cerebrale
4. ariile corticale ale sistemului limbic au rol în alimentare
5. niciun răspuns corect
Răspuns corect: 124
Care dintre următoarele răspunsuri sunt false:
1. între hipofiză și hipotalamus se găsește tija pituitară
2. regiunea mediană a hipotalamusului secretă FSH și LH
3. între regiunea mediană a hipotalamusului și neurohipofiză există o legătură vasculară, reprezentată de sistemul port hipotalamo-hipofizar
4. hipofiza este localizată înaintea chiasmei optice
5. hipofiza este legată de hipotalamus prin tractul hipotalamo-hipofizar și prin sistemul port hipofizar
Răspuns corect: 234
Dioxidul de carbon:
1. este transportat în plasmă sub formă de gaz dizolvat
2. este transportat în proporție de 70-75% sub formă de bicarbonat
3. este transportat în proporție de 7% în sânge
4. traversând membrana hematiilor se schimbă cu ionii de clor
5. niciun răspuns corect
Răspuns corect: 12
Referitor la interfază este adevărat că:
1. în faza G1 se formează cromozomi condensați
2. faza G2 este premergătoare mitozei
3. materialul nuclear se află sub formă de cromatină dispersată
4. în faza S se formează fusul de diviziune
5. niciun răspuns corect
Răspuns corect: 23
Un pacient adult se prezintă la o consultație medicală pentru slăbiciune musculară. Analizele medicale evidențiază anemie. La acest pacient putem găsi deficit de:
1. tocoferol
2. riboflavină și biotină
3. vitamina A
4. niacină
5. niciun răspuns corect
Răspuns corect: 14
Piramida renală:
1. la periferie este delimitată de capsula renală
2. vârful ei se deschide în calicele mic
3. este mărginită de coloanele renale
4. aparține corticalei renale
5. niciun răspuns corect
Răspuns corect: 23
Un pacient se prezintă la camera de gardă cu respirație îngreunată, urticarie și crampe abdominale. Pacientul își amintește că în urmă cu câteva ore a fost înțepat de o albină. Următoarele afirmații sunt adevărate:
1. contractura musculaturii netede din pereții bronhiolelor determină respirația îngreunată
2. în urma fixării IgD pe mastocite se eliberează histamină și alte substanțe fiziologic active
3. la microscopie vor fi prezente multe granulocite cu nucleu bilobat
4. toți anticorpii formați din 4 lanțuri de aminoacizi vor fi crescuți
5. niciun răspuns corect
Răspuns corect: 13
Referitor la echilibrul static este adevărat că:
1. este creat de excitarea celulelor ciliate din maculă datorită modificării poziției otoliților
2. este dependent de saculă și utriculă
3. este dependent de ampulă
4. este creat de mișcarea endolimfei în canalele semicirculare
5. niciun răspuns corect
Răspuns corect: 12
Selectați afirmațiile false referitoare la puntea lui Varolio:
1. conține nucleul roșu, care primește aferențe de la corpii striați
2. este situată între bulbul rahidian și mezencefal
3. conține fasciculele corticospinale anterior și lateral
4. este străbătută în întregime de fasciculul spino-cerebelos dorsal
5. reprezintă locul de origine reală doar pentru nervii trigemen și abducens
Răspuns corect: 145
Plasma unei persoane AB IV, Rh+ conține:
1. albumine
2. fibrinogen
3. aglutinogene A și B
4. anticorpi anti-Rh
5. niciun răspuns corect
Răspuns corect: 12
Selectați afirmațiile corecte referitoare la hormoni:
1. PTH stimulează activitatea osteoblastelor, asigurând remodelarea osoasă
2. insulina acționează ca mesager primar, diminuând activitatea unor enzime membranare
3. vasopresina, secretată de nucleii supraoptic și paraventricular din hipotalamus, determină vasoconstricție, crescând presiunea sanguină
4. TSH reglează dezvoltarea tiroidei și stimulează captarea iodului de către aceasta
5. hormonii sintetizați din colesterol traversează membrana celulară prin canale cu poartă
Răspuns corect: 34
Este adevărat, cu excepția:
1. mușchiul alb prezintă rapid oboseală musculară cu acumulare de acid lactic
2. mușchiul alb are puțină mioglobină, dar depozitul de oxigen este crescut
3. mușchiul roșu mai este denumit și mușchi glicolitic
4. la nivelul mușchiului alb, ATP-ul este utilizat rapid, dar nu poate fi înlocuit la fel de rapid
5. niciun răspuns corect
Răspuns corect: 23
Selectați afirmațiile corecte referitoare la ovar:
1. secretă un hormon care favorizează activitatea osteoblastică și unirea diafizelor cu epifizele oaselor lungi
2. venele ovariene se deschid în venele renale dreaptă și stângă
3. la suprafață este acoperit de un epiteliu pluristratificat sub care se găsește albugineea ovarului
4. vascularizația este asigurată de artera ovariană, ramură a aortei abdominale, și de artera uterină, ramură a arterei iliace externe
5. în zona medulară conține vase sangvine și limfatice, cât și fibre nervoase vegetative
Răspuns corect: 15
Alegeți afirmațiile corecte:
1. glanda endocrină localizată între coliculii cvadrigemeni superiori are legături strânse cu retina și secretă melatonină și vasotocină
2. pancreasul este localizat anterior de artera aortă și secretă singurul hormon cu efect catabolizant pentru toate metabolismele intermediare
3. glandele endocrine situate pe fața posterioară a lobilor tiroidieni secretă un hormon care este activ asupra osului, rinichiului și tractului digestiv, fie prin efecte directe, fie prin efectele vitaminei D3
4. GRH secretat în hipotalamusul median, ajunge în hipofiza posterioară prin sistemul port hipotalamo-hipofizar, și stimulează sinteza hormonilor glandulotropi
5. ADH este secretat de o glandă a cărei corticală și medulară sunt diferite din punct de vedere embriologic, anatomic și funcțional
Răspuns corect: 13
Despre piele este adevărat că:
1. pigmentarea ei este controlată de un hormon secretat de lobul posterior al hipofizei
2. este locul de sinteză a vitaminelor A, D și E din molecule precursoare
3. epidermul se ancorează de țesutul conjunctiv din derm prin membrana bazală
4. dermul este stratul care îi conferă rezistență mecanică
5. niciun răspuns corect
Răspuns corect: 34
Despre glandele salivare se pot afirma următoarele:
1. conțin celule mucoase a căror secreție leagă particulele alimentare
2. glanda sublinguală, localizată posterior de glanda submandibulară, este drenată prin ducte sublinguale
3. parotida se drenează prin ductul ce se deschide pe partea internă a obrazului, opus molarului 2 superior
4. secretă enzime care desfac moleculele proteice, transformându-se în maltoză
5. glanda submandibulară este localizată în planșeul oral, aproape de suprafața internă a mandibulei
Răspuns corect: 135
Paleocortexul:
1. nu este inclus în sistemul limbic
2. conține 2 straturi celulare
3. este inclus în sistemul limbic
4. conține 6 straturi celulare
5. conține 4 straturi celulare
Răspuns corect: 23
Reglarea echilibrului hidric:
1. este influențată de un hormon secretat de o glandă retroperitoneală
2. este influențată de legea Starling
3. poate fi influențată de un hormon sintetizat de hipotalamus
4. poate fi controlată de hipotalamus, printr-un hormon aminic
5. niciun răspuns corect
Răspuns corect: 13
Alegeți variantele false referitor la terminologia direcțională:
1. șaua turcească se află caudal față de sinusul sfenoidal
2. colonul ascendent și plămânul drept sunt ipsilaterale
3. timusul este situat lateral și inferior față de inimă
4. ovarele sunt situate lateral față de uter
5. niciun răspuns corect
Răspuns corect: 13
Următoarele structuri prezintă o formă spiralată:
1. columela
2. membrana bazilară
3. helicotrema
4. organul Corti
5. niciun răspuns corect
Răspuns corect: 24
Care dintre următoarele organe pot secreta enzime digestive:
1. esofag
2. stomac
3. glande salivare
4. pancreas
5. ficat
Răspuns corect: 234
Alegeți variantele corecte referitoare la telofază:
1. cromozomii formează placa ecuatorială
2. cromozomii ajung la polii opuși ai celulei
3. în cursul acestei faze fusul se dezasamblează
4. în cursul acestei faze cromozomii se despiralizează
5. este procesul prin care se divide citoplasma
Răspuns corect: 234
Referitor la proteinele plasmatice este adevărat că:
1. albuminele reprezintă 7% din totalitatea proteinelor plasmatice
2. pot traversa cu ușurință pereții capilarelor sanguine
3. fibrinogenul este produs la nivelul ficatului
4. reprezintă 7% din conținutul plasmei
5. niciun răspuns corect
Răspuns corect: 34
Hormonii tiroidieni controlează procesele metabolice prin:
1. creșterea forței și frecvenței contracțiilor cardiace
2. mobilizarea rapidă a grăsimilor
3. intensificarea predominant a proceselor catabolice
4. creșterea concentrației glucozei și colesterolului în sânge
5. creșterea metabolismului bazal
Răspuns corect: 235
Calea genitală feminină conține:
1. ovarul
2. uterul
3. vaginul
4. trompele uterine
5. niciun răspuns corect
Răspuns corect: 234
Selectați afirmațiile adevărate, cu excepția:
1. epiteliul mucoasei bucale este de tip pluristratificat cilindric nekeratinizat
2. ligamentele conțin țesut conjunctiv moale fibros
3. în tunica externă a arterelor se află țesut epitelial de acoperire simplu pavimentos
4. în ganglionii limfatici inghinali se află țesut conjunctiv moale reticulat
5. diafiza fibulei este alcătuită din țesut conjunctiv dur osos compact
Răspuns corect: 13
Despre apărarea specifică putem afirma următoarele:
1. poate fi dobândită prin administrare de antitoxine
2. poate fi dobândită activ prin vaccinare
3. la ea participă și substanțe preformate
4. este o apărare primitivă
5. niciun răspuns corect
Răspuns corect: 12
Dacă se realizează o secțiune transversală la nivelul antebrațului, se vor secționa următoarele tipuri de țesut epitelial:
1. stratificat pavimentos
2. simplu pavimentos
3. pseudostratificat cilindric
4. stratificat cilindric
5. niciun răspuns corect
Răspuns corect: 12
Care dintre următoarele componente majore aparțin sistemului de organe circulator:
1. inimă
2. trahee
3. măduva spinării
4. structuri limfatice
5. vase sanguine
Răspuns corect: 145
Indicați care dintre produșii de secreție ai stomacului nu sunt enzime:
1. factorul intrinsec
2. labfermentul
3. gelatinaza
4. gastrina
5. niciun răspuns corect
Răspuns corect: 14
Un volum de 1500 ml poate caracteriza:
1. aerul eliminat din capacitatea reziduală funcțională printr-un expir forțat
2. aerul care poate fi inspirat suplimentar peste volumul curent
3. aerul care se adaugă capacității reziduale funcționale, printr-un inspir normal
4. aerul rămas în plămân după coborârea maximală a grilajului costal
5. niciun răspuns corect
Răspuns corect: 124